PRILOGA

Na seznamu v delu A (Osebe) Priloge I k Uredbi št. 224/2014 se vnos za Martina KOUMTAMADJIJA nadomesti z naslednjim:

„13. Martin KOUMTAMADJI (alias: (a) Abdoulaye Miskine; (b) Abdoullaye Miskine; (c) Martin Nadingar Koumtamadji; (d) Martin Nkoumtamadji; (e) Martin Koumta Madji; (f) Omar Mahamat)

Naziv: predsednik in vrhovni poveljnik Front Démocratique du Peuple Centrafricain (FDPC)

Datum rojstva: (a) 5. oktober 1965; (b) 3. marec 1965

Kraj rojstva: (a) Ndïnaba, Čad; (b) Kobo, Srednjeafriška republika; (c) Kabo, Srednjeafriška republika

Državljanstvo: (a) Čad; (b) Srednjeafriška republika; (c) Kongo

Številka potnega lista: (a) 06FBO2262 (diplomatski potni list Srednjeafriške republike), izdan 22. februarja 2007, prenehal veljati 21. februarja 2012; (b) SA0020249 (službeni potni list Konga), izdan 22. januarja 2019, preneha veljati 21. januarja 2022.

Naslov: Am Dafock, perfektura Vakaga, Srednjeafriška republika (zadnja znana lokacija)

Datum uvrstitve na seznam ZN:20. april 2020

Druge informacije: Martin Koumtamadji je ustanovil FDPC leta 2005. Decembra 2012 se je pridružil koaliciji Séléka, nato pa jo aprila 2013 zapustil, potem ko so uporniki prevzeli oblast v Banguiju. Potem ko je bil aretiran v Kamerunu, je bil premeščen v Brazzaville v Republiki Kongo. Še vedno je poveljeval svojim enotam na terenu v Srednjeafriški republiki, tudi ko je bil v Brazzavillu, preden se je vrnil v Srednjeafriško republiko (od novembra 2014 do 2019). FDPC je 6. februarja 2019 podpisal politični sporazum za mir in spravo v Srednjeafriški republiki, vendar Martin Koumtamadji še vedno ogroža mir, stabilnost in varnost v Srednjeafriški republiki. Na voljo je fotografija za vključitev v posebno obvestilo Interpola in Varnostnega sveta ZN. Spletna povezava do posebnega obvestila Interpola in Varnostnega sveta ZN: https://www.interpol.int/en/How-we-work/Notices/View-UN-Notices-Individuals.

Informacije iz povzetka razlogov za uvrstitev na seznam, ki ga je pripravil Odbor za sankcije:

Kot predsednik in vrhovni poveljnik Front Démocratique du Peuple Centrafricain (FDPC, oborožena skupina, ki izvaja nasilna dejanja) Martin Koumatamadji sodeluje pri dejanjih, ki ogrožajo mir, stabilnost in varnost v Srednjeafriški republiki, zlasti pa izvajanje političnega dogovora za mir in spravo v Srednjeafriški republiki, podpisanega 6. februarja 2019 v Banguiju.

Odklonil je razorožitev borcev FDPC, čeprav se je k temu zavezal kot podpisnik političnega dogovora za mir in spravo v Srednjeafriški republiki, julija 2019 pa je zagrozil s strmoglavljenjem predsednika Touadére.

Junija 2019 je začel sodelovati z Nourredinom Adamom (CFi.002), ki je uvrščen na seznam oseb, za katere veljajo sankcije, s tesnim sodelavcem Nourredina Adama pa je sodeloval pri trgovini z orožjem, da bi okrepil vojaške zmogljivosti FDPC.

Poleg tega je Front Populaire pour la Renaissance de la Centrafrique (FPRC) ponudil izvedbo vojaške operacije s svojo oboroženo skupino med spopadi v prefekturi Vakaga v letu 2019.

Še naprej je oviral ponovno vzpostavitev državne oblasti na področjih delovanja FPDC, tako da je ohranil nezakonite cestne zapore, da bi izsiljevali pastirje, gospodarske akterje (vključno s podjetji za pridobivanje zlata, ki delujejo v prefekturi Nana-Mombéé) in popotnike.

FDPC je pod njegovim vodstvom zagrešil dejanja, ki pomenijo zlorabe ali kršitve človekovih pravic v prefekturi Nana-Mombéé, vključno z napadi na civiliste aprila 2019, ugrabitvami civilistov marca 2019 (blizu Zoukomba) in dejanji spolnega nasilja in nasilja na podlagi spola maja 2019 (v Bagary). Leta 2017 je FDPC prav tako zagrešil 14 dejanj spolnega nasilja v konfliktu.

Med letoma 2016 in 2019 je FDPC rekrutiral otroke kot vojake v oboroženih spopadih, enajst deklet pa je prisilil v poroko s člani FDPC.

Marca 2019 je sodeloval pri oviranju zagotavljanja humanitarne pomoči, ko je FDPC pod vodstvom Miskina izvedel vrsto napadov na glavni cesti iz Kameruna v Bangui.

Enote FDPC so aprila 2019 izvajale napade na misijo MINUSCA blizu Zoukomba (prefektura Nana-Mombéé) in na osi Bouar-Beleko.“